text: Lommefilm skal slukke solariet
  21 august 2013 kl. 11.52
  Action! Skoleelever på Næsbjerg og Blåvandshuk skole laver film på deres mobiler, der advarer mod solarier og hudkræft.
  Hudkræft rammer rigtig mange danskere, men det er let at forebygge. Et af rådende er, at man skal undgå solariet. Det budskab vil skoleelever på Næsbjerg og Blåvandshuk skole nu være med til at dele.
  Undervisere fra Lommefilm ApS hjælper eleverne med at fremtrylle og redigere den fedeste film på mobilen. En film, som indgår i den store landsdækkende konkurrence om at blive omsat til et biografspot med rigtige skuespillere.
  De unge lader sig sjældnere lægge under de kræftfremkaldende UV-stråler i solariet. I perioden 2008-2011 er antallet af unge solariebrugere mellem 15 og 25 år halveret.
  Region Syddanmark er i den periode gået fra en kedelig førsteplads med 46 procent solarieforbrugere til kun 17 procent.
  Der er ikke længere særlig store regionelle forskelle, men nordjyderne er i top med 21 procent.
  Læs mere om Konkurrencen "Sluk Solariet"
  